**NOTA INFORMATIVĂ**

**la proiectul de lege pentru modificarea Legii nr. 270/2018 privind sistemul unitar de salarizare în sectorul bugetar**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Autorul proiectului este Ministerul Finanțelor, care este desemnat responsabil de politica în domeniul salarizării în sectorul bugetar.  |
| 1. **Condițiile ce au impus elaborarea proiectului de act normativ și finalitățile urmărite**
 |
| În vederea reformării sistemului de salarizare în sectorul bugetar, Parlamentul a adoptat Legea nr. 270/2018 privind sistemul unitar de salarizare în sectorul bugetar, cu implementare din 1 decembrie 2019. Pe parcursul anului 2019 autoritățile publice au semnalat unele carențe privitor la aplicarea noului sistem de salarizare ce țin de: salarii inferioare pentru directori adjuncți în școli față de cadre didactice, salarii diferențiate la profesori/învățători/educatori educație timpurie, condiții diferite de salarizare în sistemul penitenciar în comparație cu funcții similare în alte instituții de ordine publică, salarii neconforme pentru unele funcții de demnitate publică la nivel local față de instituțiile din subordine, plasarea necorespunzătoare în ierarhia posturilor a unor funcții de cultură în urma evaluării, necesitatea ajustării gradului profesional în apărare urmare modificărilor legislative efectuate, ș.a. Totodată, în temeiul dreptului oferit prin art. 25 (5) din Legea nr. 270/2018, la propunerea unităților bugetare, Ministerul Finanțelor a poziționat provizoriu în grila de salarizare unele funcții (Ordinul ministrului finanțelor nr. 203 din 18 decembrie 2018 și nr. 219 din 28 decembrie 2018), care se propun fi introduse în anexele respective din lege.Concomitent au fost identificate unele inexactități privitor la coduri ale funcțiilor și/sau coeficienții de salarizare atribuiți, pentru care se propun modificări redacționale.  |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi**
 |
| La **art. I** se propune completarea cu alineatul (3), care va indica dreptul exclusiv al legii asupra normelor salariale. Această normă se conținea în proiectul inițial al legii, aprobat de Guvern și transmis Parlamentului, care a fost exclusă în procesul de definitivare. Se propune de a reveni la această formulare pentru a evita tentativele de completare a altor acte normative cu norme salariale.**Art. 4** se propune a fi completat cu noțiunea de „conducător al unității bugetare”, pentru a aduce o mai mare claritate în aplicarea treptelor pentru vechime în muncă. În **art. 10** și **211** se propune de a include reglementări ce țin de introducerea premiului anual în mărime de 50 la sută din salariul de bază, modul de acordarea a căruia urmînd a fi stabilit de Guvern.În **art. 12** se face o precizare referitor la dreptul angajaților din instituțiile amplasate în stînga Nistrului de a beneficia de 4 clase suplimentare (au fost eliminate cuvintul confuz „inclusiv” și precizate categoriile de militarii, corpul de ofițeri și subofițeri din cadrul subdiviziunilor municipiului Bender și raionului Dubăsari ale Ministerului Afacerilor Interne.În **art. 16** se propune de a limita volumul alocațiilor planificate pentru sporul de performanță la salariile de bază a personalului care poate beneficia de acest spor. Completarea urmează să aducă în condiții egale angajații din instituțiile bugetare cu acele autorități, unde o parte semnificativă o constituie persoanele cu funcții de demnitate publică și care nu pot beneficia de spor de performanță. Astfel, spre exemplu, în instanțe, partea de 10 la sută din salarii de bază ale judecătorilor se distribuie funcționarilor publici și personalului auxiliar, aceștia din urmă fiind în condiții mai avantajoase de salarizare.În **art. 22**, la solicitarea autorităților, se introduce o precizare referitor la imposibilitatea exercitării interimatului unei funcții de conducere de către locțiitorul titular. În **art. 24** se revine la formularea aprobată de Guvern în proiectul de lege, care a fost modificată în varianta finală și se elimină neconcordanța cu alineatul (1) din același articol.În **art. 27** se face o precizare referitor la garantarea salariului de 2000 lei inclusiv și celor care la 1 decembrie 2018 aveau contractele individuale de muncă/raporturile de serviciu suspendate pentru a se asigura că nici un angajat nu va avea salariu calculat mai mic de 2000 lei pentru o normă deplină.**Art. 28** privitor la premiul anual pentru rezultatele anului 2018 a devenit caduc și se propune spre abrogare.În **Anexa nr. 2** se modifică titlurile gradelor militare/speciale urmare modificărilor produse la Legea nr. 1245/2002 cu privire la pregătirea cetățenilor pentru apărarea Patriei și Legea nr. 162/2005 cu privire la statutul militarului, prin care în Forțele Armate au fost introduse unele grade militare cu echivalarea acestora cu gradele militare prevăzute pentru efectivul de soldați, sergenți și subofițeri.În **Anexa nr.3** se propune de a interveni în Tabelul 1 cu majorarea claselor de salarizare pentru persoanele cu funcții de demnitate publică din autoritățile publice locale cu număr de populație sub 20000 locuitori pentru a introduce o diferențiere rezonabilă între salariile conducătorilor instituțiilor din subordine (de exemplu directori case de cultură). În Tabelul 2 se introduc funcțiile asimilate provizoriu prin Ordinul ministrului finanțelor nr. 203/2018 (pozițiile A2230, A2229, A2231, A2232, A2233). La poziția A2104 se ajustează în conformitate cu Anexa nr. 1 coeficientul indicat greși.În Note la Tabelul 2 se introduce o normă specială pentru angajații subdiviziunilor teritoriale ale Casei Naționale de Asigurări Sociale, potrivit căreia salariile în aceste structuri se vor stabili analogic funcțiilor identice din cadrul consiliilor municipale și raionale (cu creștere de 2 clase). Altfel spus, asupra acestora nu se aplica norma de diminuare a claselor din punctul 1 din Note.În Tabelul 3, în urma reexaminării claselor și a valorilor de referință pentru angajații cabinetelor persoanelor cu funcții de demnitate publică, se propune modificarea (spre diminuare) a claselor pentru șefii de cabinet și consilier din cabinetele Președintelui Parlamentului, Președintelui Republicii Moldova și Prim-ministrului, cu majorarea concomitentă a claselor pentru alți membri ai cabinetelor. Ca rezultat, salariul stabilit pentru șeful cabinetului persoanei de rang înalt va fi la nivel de șef direcție din autoritate administrativă centrală, a asistentului – la nivel de consultant principal. În **Anexa nr. 5** se introdus pozițiile asimilate provizoriu (codurile C3055, C3056, C3058). Concomitent, coeficienții pentru codurile C3032, C3037 se aduc în concordanță cu Anexa nr. 1.La propunerea Ministerului Apărării, clasele de salarizare pentru unele funcții se ajustează și se egalează cu funcțiile similare din ordine publică, la fel ca și se prezintă în redacție nouă clasele de salarizare pentru funcțiile cu statut special fără grade de ofițeri, acestea fiind ajustate la ultimele modificări în domeniul apărării naționale.**Anexa nr. 6** a fost completată cu pozițiile asimilate provizoriu (D3188, D3189, D3190, D3192, D3201, D3202, D3193, D3194, D3195, D3196, D3197, D3198). Totodată, pentru a crea dezechilibru între subofițerii din apărare, ordine publică, sistemul penitenciar, se propune majorarea clasei de salarizare pentru unele poziții cu risc sporit în activitate, dar poziționate la nivelul jos în ierarhie (pompieri, scafandri, carabinieri, etc.).Compartimentul *Sistemul administrației penitenciare* a fost reconceptualizat totalmente, fiind ajustate titlurile de funcții (ofițeri și agenți) și alineate clasele la funcțiile similare din ordine publică.  În **Anexa nr. 7**, fiind abordată problema neconcordanței salariilor persoanelor cu funcții de conducere în instituții de învățămînt general cu salariile personalului didactic, se propune de a majora clasele de salarizare pentru directori și, respectiv, pentru directori-adjuncți de liceu, instituții de educație timpurie, învățămînt primar și gimnazial. Concomitent, se egalează clasele de salarizare pentru educatori educație timpurie, învățători și profesori (56).Suplimentar, pentru funcțiile de dădacă și asistent al educatorului se propune majorarea claselor cu 2 și, respectiv, 4 clase.În domeniul culturii **(Anexa nr. 8)** se propune de a interveni în clasele unor funcții (bibliotecari, muzeografi, etc.), salariile cărora sînt inferioare nivelului de pregătire necesar pentru exercitarea atribuțiilor. De majorare vor beneficia peste 2570 unități de personal din autoritățile publice centrale și locale. Totodată, în lege se introduce dreptul fondatorului de a numi conducători ai instituțiilor de cultură cu normă parțială (pe fracțiune de normă), în caz dacă nu este necesară activitatea pe o normă deplină. Aceasta ar soluționa problema în teritoriu, cînd personalul instituțiilor de cultură nu este încadrat cu funcția de director (șef), motivul fiind activități limitate, necorespunzătoare salariilor stabilite. **Anexa nr. 9** a fostcompletată cu pozițiile asimilate provizoriu (G6044, G6045, G6046). Suplimentar, în legătură cu modificarea clasei de salarizare pentru funcția „dădacă” din învățămînt, se propune majorarea respectivă și la pozițiile G6038 Dădacă și G6039 Lucrător social.Personalul medical al Agenției de transplant se egalează cu personalul Centrului National de Transfuzie a Sângelui și a Consiliului National pentru Determinarea Dizabilității și Capacității de Muncă, fiind prevăzute 3 clase suplimentare de salarizare.Anexa se completează cu norma existentă în legislația anterioară privind salarizarea personalului încadrat în instituțiile medico-sanitare și de asistență socială, amplasate în afara hotarelor Republicii Moldova, care se efectuează în modul și în condițiile de retribuire, stabilite în țările angajatoare pentru categoriile respective de salariați. **Anexa nr. 10** a fost completată cu pozițiile asimilate provizoriu (H6190, H6191, H6186, H6187, H6188, H6192). Totodată, se propune majorarea claselor de salarizare pentru pozițiile cu codurile H6123 Bucătar-șef și H6147 Bucătar, cu 2 și 4 clase respectiv.  |
| 1. **Fundamentarea economico-financiară**
 |
| Proiectul implică costuri financiare estimate la 402,2 mil. lei în calcul anual. Cheltuielile respective sînt prevăzute în proiectul bugetului de stat pe anul 2020 și pe termen mediu 2021-2022.  |
| 1. **Modul de încorporare a actului în cadrul normativ în vigoare**
 |
| Adoptarea proiectului de lege implică ajustarea acte normative ale Guvernului în vederea implementării modificărilor propuse.  |
| 1. **Avizarea și consultarea publică a proiectului**
 |
| În scopul respectării prevederilor Legii nr.239/ 2008 privind transparența în procesul decizional, proiectul legii pentru modificarea unor acte normative va fi plasat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”.Concomitent, acesta a fost avizat cu autoritățile interesate, iar obiecțiile și propunerile formulate au fost luate în considerație la definitivarea proiectului.  |

 **Viceprim-ministru,**

 **Ministru al Finanțelor Serghei PUȘCUȚA**